Wun Pyum Mnuk ro Refo Na | Wawasya & Buk Farkarkor
Wun Pyum Mnuk ro Refo Na
Matius 22:41-45
ROSAI NA WAFRURI: Wawasya mnuk ro Refo na ḇaime, kwara resari rosai nari ḇerower Au ya kyara na.
Kwarauser roi ḇefnai fa imbe wawasya mnuk ro Refo na. Rofyor wawasya mnuk ḇaime, wafnoḇek ḇerower Au ya insama ifawi rosai nari wawos ro mnuk ani.
Wafawi pyum fawar ro mnuk ani ḇesiper resari. Rofyor wap mansei ḇeyawos ro mnuk ani ḇaido mansei ḇefas syap ani, mam pyum insamaido roi wakofen anna nsasar ḇa.
Kwarem monda ro Refo rofyor buk farkarkor. Rofyor wawos kuker snonkaku ḇekyar faro Allah, mam pyum insamaido fyawi rosai wawos anya ndramuma ro Allah Wos Ḇyena, Refo ya. Wafrur rarirya kada, ima wakyar anun ḇepyum syadi nama ndramuma ro Refo ya.
Wafnoḇek i fa imarisen faro mnuk ro Refo na. Buk fakfuken ḇeknam ro mnuk ani, wap samswen ḇekur ko mboi mnuk ani ḇyuk fafnoḇek, oroḇaido wap rosai nari mufarkor ro fawar ḇero mnuk ani.
Kwara ḇerower Au ya rosai ifawi kwar ro farkarkor ma mnuk ani. Ryower ker mnuk anya kwar ke, swewar insamaido imarisen fa iwasya na wer. Wafnoḇek i fa ifawi pyum syadi farkarkor ḇebor ḇaido farkarkor ḇesena.
Nyan rariso bisa wakofenḇair roi ḇefandun ro mnuk na insama ḇerower au ya ismai fainda ḇepyum ro mnuk wawasya na?
Wawasya ma Buk Farkarkor—Wun Pyum Mnuk ro Refo Na